Komission asetus (EY) N:o 2181/97, annettu 3 päivänä marraskuuta 1997, levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettävien nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä annetun asetuksen (EY) N:o 577/97 muuttamisesta



Virallinen lehti nro L 299 , 04/11/1997 s. 0001 - 0002



KOMISSION ASETUS (EY) N:o 2181/97, annettu 3 päivänä marraskuuta 1997, levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettävien nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä annetun asetuksen (EY) N:o 577/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon levitettäviä ravintorasvoja koskevista vaatimuksista 5 päivänä joulukuuta 1994 annetun neuvoston asetuksen (EY) N:o 2991/94 (1) ja erityisesti sen 8 artiklan, ottaa huomioon maidon ja maitotuotteiden kaupan pitämisessä käytettävien nimitysten suojelemisesta 2 päivänä heinäkuuta 1987 annetun neuvoston asetuksen (ETY) N:o 1898/87 (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan 2 kohdan, sekä katsoo, että levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettävien nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä 1 päivänä huhtikuuta 1997 annetun komission asetuksen (EY) N:o 577/97 (3), sellaisena kuin se on muutettuna asetuksella (EY) N:o 1278/97 (4), 2 artiklan 1 kohdassa vahvistetaan levitettävien ravintorasvojen rasvapitoisuuden ilmoittamista koskevat säännöt; kyseisen asetuksen 2 artiklan 3 kohdassa säädetään, että menetelmä näiden sääntöjen noudattamisen tarkistamiseksi on vahvistettava, on kehitetty tarkoituksenmukainen menetelmä muiden kuin asetuksen (EY) N:o 577/97 2 artiklan 2 kohdan säännösten soveltamisalaan kuuluvien levitettävien ravintorasvojen ilmoitetun rasvapitoisuuden tarkistamiseen ja se olisi hyväksyttävä; tämä tapahtuu helpoimmin muuttamalla asetusta (EY) N:o 577/97; menetelmän soveltamispäivämäärää olisi siirrettävä, jotta menetelmän käytöstä ehditään saada kokemuksia, ja kyseiset hallintokomiteat eivät ole antaneet lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 577/97 seuraavasti: 1. Korvataan 2 artiklan 3 kohta seuraavasti: 3. "Edellä olevan 1 kohdan noudattamisen tarkistamiseen 1 päivästä heinäkuuta 1998 käytettävä menetelmä vahvistetaan liitteessä II." 2. Liitteestä tulee liite I. 3. Lisätään liite seuraavasti: "LIITE II Levitettävien ravintorasvojen ilmoitetun rasvapitoisuuden tarkistaminen Erästä otetaan sattumanvaraisesti viisi näytettä tarkistettaviksi ja analysoitaviksi. Käytetään seuraavaa kahta menetelmää: A. Viiden saadun tuloksen aritmeettista keskiarvoa verrataan ilmoitettuun rasvapitoisuuteen. Rasvapitoisuus on ilmoituksen mukainen, jos rasvapitoisuuden aritmeettinen keskiarvo eroaa enintään 0,5 prosenttiyksikköä ilmoitetusta rasvapitoisuudesta. B. Viittä saatua yksittäistä tulosta verrataan 2 artiklan 1 kohdan b alakohdassa ilmoitettuun sallittuun poikkeamaan (kaksi prosenttiyksikköä). Jos viiden yksittäisen tuloksen enimmäis- ja vähimmäisarvon välinen ero on kaksi prosenttiyksikköä tai vähemmän, tulosta pidetään 2 artiklan 1 kohdan b alakohdan edellytykset täyttävänä. Jos vaatimustenmukaisuus on vahvistettu A ja B menetelmällä, tarkastetun erän katsotaan täyttävän 2 artiklan 1 kohdan a, b ja c alakohdan edellytykset, vaikka yksi viidestä yhdistetyn testimenetelmän tuloksesta ylittäisi ilmoitetun ±1 prosenttiyksikön keskipoikkeaman." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä marraskuuta 1997. Komission puolesta Franz FISCHLER Komission jäsen (1) EYVL L 316, 9.12.1994, s. 2 (2) EYVL L 182, 3.7.1987, s. 36 (3) EYVL L 87, 2.4.1997, s. 3 (4) EYVL L 175, 3.7.1997, s. 6